钦定古今图书集成/明伦汇编/氏族典/第384卷 > 李敏
## 钦定古今图书集成/明伦汇编/氏族典/第384卷 > 李敏

按《隋书李穆传》：“穆兄子崇，崇子敏，字树生。高祖以其
父死王事，养宫中者久之。及长，袭爵广宗公，美姿仪，
善骑射。开皇初，周宣帝后封乐平公主。有女娥英，妙
择婚对，敕贵公子弟集弘圣宫，公主亲在帷中试技
艺，至敏而合，竟为姻媾。授柱国，以本官宿卫。大业初，
转卫尉卿。从征高丽，领新城道军将，加光禄大夫。十”
年，帝复征辽东，遣敏于黎阳督运。时或言敏一名洪
儿，帝疑“洪”字当谶，尝面告之，冀其引决。敏由是大惧，
数与金才、善衡等屏人私语。宇文述知而奏之，竟与
浑同诛。其妻宇文氏，亦赐鸩而终。